เงินบาทเปิดอ่อนค่า 34.63/68 บ. จับตาข้อมูลศก.สหรัฐ
เงินบาทเปิดอ่อนค่า 34.63/68 บ./ดอลลาร์ มองทิศทางวันนี้ (19 พ.ค.65) เคลื่อนไหวกรอบ  34.55 - 34.75 บ./ดอลลาร์ตลาดจับตาข้อมูลเศรษฐกิจสหรัฐ
เงินบาทเปิดอ่อนค่า 34.63/68 บ./ดอลลาร์ มองทิศทางวันนี้ (19 พ.ค.65) เคลื่อนไหวกรอบ  34.55 - 34.75 บ./ดอลลาร์ ตลาดจับตาข้อมูลศก.สหรัฐ
19 พ.ค. 2565

นักบริหารเงินจากธนาคารกรุงเทพ  เปิดเผยว่า เงินบาทเปิดตลาดเช้านี้อยู่ที่ระดับ 34.63/68 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 34.60 บาท/ดอลลาร์
โดยในวันนี้ (19 พ.ค.2565) คาดว่าทิศทางเงินบาทจะทรงตัวอยู่ในกรอบ เนื่องจากยังไม่มีปัจจัยสำคัญที่จะมีผลต่อการเคลื่อนไหวของค่าเงินมากนัก ตลาดรอดูเพียงการรายงานข้อมูลเศรษฐกิจจากฝั่งสหรัฐ เช่น ยอดขายบ้านมือสองเดือนเม.ย. และจำนวนผู้ขอรับสวัสดิการว่างงานรายสัปดาห์
นักบริหารเงิน คาดว่า วันนี้เงินบาทจะเคลื่อนไหวในกรอบ  34.55 – 34.75 บาท/ดอลลาร์
THAI BAHT FIX 3M (18 พ.ค.) อยู่ที่ระดับ 0.48532% ส่วน THAI BAHT FIX 6M อยู่ที่ระดับ 0.60754%